Περιβαλλοντική αποτίμηση υγρών και στερεών αποβλήτων κατά την περίοδο εμφάνισης του Covid-19 στην Ελλάδα
Creators: name: Μπίσμπα Κωνσταντίνα Αντωνίου
Publisher: name: Aristotle University of Thessaloniki
Year: 2023
Subjects: Περιβάλλον
Ελλάδα
Covid-19
Εnvironment
Greece

description: Η παρούσα εργασία με τίτλο «Περιβαλλοντική αποτίμηση υγρών και στερεών αποβλήτων κατά την περίοδο εμφάνισης του Covid-19 στην Ελλάδα» αποσκοπεί στην ανάλυση, σύγκριση και συσχέτιση των αποτελεσμάτων προηγούμενων ερευνών. Συγκεκριμένα κατά την περίοδο της πανδημίας Covid-19, από μέλη του Τμήματος Πολιτικών Μηχανικών του Αριστοτελείου Πανεπιστημίου Θεσσαλονίκης συντάχθηκαν ερωτηματολόγια με αφορμή την εξάπλωση της πανδημίας Covid-19 και διανεμήθηκαν μέσω διαδικτύου πανελλαδικά. Δημοσιεύθηκαν συνολικά τρία ερωτηματολόγια, κατά την διάρκεια των τεσσάρων περιόδων-«κυμάτων» έξαρσης της πανδημίας, στη χρονική περίοδο 2020-2022. Τα ερωτηματολόγια απευθύνονταν σε άτομα διαφόρων ηλικιών, με διαφορετικό μορφωτικό και κοινωνικοοικονομικό προφίλ, εργαζόμενους και άνεργους, εμβολιασμένους και μη. Μέσω των ερωτηματολογίων, διερευνήθηκε η κατανάλωση φαρμάκων, η χρήση απορρυπαντικών, απολυμαντικών, προϊόντων προσωπικής φροντίδας, μέσων προστατευτικού εξοπλισμού κ.α. καθώς και η συχνότητα χρήσης αυτών κατά τη διάρκεια της πανδημίας Covid-19. Επειδή τα άτομα έθεσαν ως προτεραιότητα την υγεία και την ασφάλειά τους, σημειώθηκε με βάση τα στοιχεία της έρευνας αύξηση στην κατανάλωση των παραπάνω προϊόντων με σκοπό τη μείωση της μετάδοσης του ιού. Αρκετές χημικές ουσίες που περιέχονται σε αυτά τα προϊόντα μπορεί να έχουν δυσμενείς επιπτώσεις στο περιβάλλον, ιδίως εάν χρησιμοποιούνται ή απορρίπτονται με ακατάλληλο τρόπο. Μέσω των δικτύων αποχέτευσης, των εγκαταστάσεων επεξεργασίας λυμάτων και των χώρων υγειονομικής ταφής απορριμμάτων, χημικές ουσίες καταλήγουν σε ποτάμια, λίμνες, θάλασσες, στον υπόγειο υδροφόρο ορίζοντα και, ενδεχομένως, στο πόσιμο νερό. Στις προηγούμενες εργασίες πραγματοποιήθηκαν ερευνητικές προσεγγίσεις οι οποίες βασίστηκαν σε δεδομένα που συλλέχθηκαν από τα ερωτηματολόγια και στη συνέχεια έγιναν οι ανάλογες αναλύσεις και συσχετίσεις αυτών. Διερευνήθηκαν πολύπλευρα οι επιπτώσεις του Covid-19 τόσο στα άτομα όσο και στο περιβάλλον, με ιδιαίτερη έμφαση στις περιβαλλοντικές επιπτώσεις και προέκυψαν συμπεράσματα σχετικά με το ρόλο που μπορεί να παίξει μια πανδημία. Στην παρούσα διπλωματική εργασία, πραγματοποιήθηκε βιβλιογραφική έρευνα και στη συνέχεια στατιστική ανάλυση και σύγκριση των αποτελεσμάτων των διπλωματικών εργασιών που αξιοποιήθηκαν. Συγκεκριμένα, με τη χρήση διαγραμμάτων, επιχειρείται μια αποτύπωση της διακύμανσης των αποτελεσμάτων των ερωτηματολογίων των τεσσάρων κυμάτων έξαρσης της πανδημίας, στη χρονική περίοδο 2020-2022
description: The present study entitled "Environmental assessment of liquid and solid waste during the period of Covid-19 in Greece" aims to analyze, compare and correlate the results of previous studies. Specifically, during the period of the Covid-19 pandemic, members of the Department of Civil Engineering of the Aristotle University of Thessaloniki prepared questionnaires on the occasion of the spread of the Covid-19 pandemic and distributed them via internet nationwide. A total of three questionnaires were published during the four periods-waves of pandemic outbreak in the period 2020-2022. The questionnaires were addressed to people of different ages, with different educational and socio-economic profiles, employed and unemployed, vaccinated and unvaccinated. Through the questionnaires, the consumption of medicines, the use of detergents, disinfectants, personal care products, protective equipment, etc. was investigated as well as the frequency of their use during the Covid-19 pandemic. As individuals prioritized their health and safety, there was based on the survey data an increase in the consumption of these products in order to reduce the transmission of the virus. Several chemicals contained in these products can have adverse effects on the environment, especially if they are used or disposed of inappropriately. Through sewage systems, wastewater treatment plants and landfills, chemicals are discharged into rivers, lakes, seas, the groundwater table and possibly into drinking water. In the previous work, research approaches were carried out based on data collected from questionnaires and then the corresponding analyses and correlations were made. The impacts of Covid-19 on both individuals and the environment were investigated in many ways, with a focus on the environmental impacts, and conclusions were drawn on the affect of a pandemic. In this thesis, literature search was conducted followed by a statistical analysis and comparison of the results of the previous related submitted theses. Specifically, through diagrams, an attempt is made to capture the variation of the questionnaire results of the four pandemic outbreak waves in the time period 2020-2022